Kosić osallistui MM-kisoihin ensimmäistä kertaa vuonna 2007. Hän oli tuolloin suurpujottelussa 47., mutta keskeytti pujottelussa ensimmäisellä kierroksella. Kosić kilpaili samoissa lajeissa myös Val d'Isèren kisoissa 2009 ja sijoittui suurpujottelussa 67:nneksi keskeyttäen pujottelussa jälleen ensimmäisellä laskulla. Hän kilpaili Vancouverin olympialaisissa 2010 ja on samalla maansa toistaiseksi ainoa olympialaisiin osallistunut talviurheilija. Kosić oli kisoissa pujottelussa 40. ja suurpujottelussa 61. Hän sijoittui seuraavana vuonna Garmisch-Partenkirchenin MM-kisoissa pujottelussa 43:nneksi, mutta jäi suurpujottelussa rinteeseen ensimmäisellä kierroksella.